फोन पर कहा- बम रख दिया है; 2 घंटे तक चली तलाशी, मचा हड़कंप
हरियाणा के गुरुग्राम में एक एयरलाइन्स कंपनी के कार्यालय को बम से उड़ाने की धमकी के बाद हड़कंप मच गया। किसी अज्ञात व्यक्ति ने इसको लेकर एयरलाइन कंपनी ऑफिस में फोन किया था। सूचना मिलते ही उद्योग विहार थाना पुलिस, बम निरोधक दस्ता और डॉग
हरियाणा के गुरुग्राम में एक एयरलाइन्स कंपनी के कार्यालय को बम से उड़ाने की धमकी के बाद हड़कंप मच गया। किसी अज्ञात व्यक्ति ने इसको लेकर एयरलाइन कंपनी ऑफिस में फोन किया था। सूचना मिलते ही उद्योग विहार थाना पुलिस, बम निरोधक दस्ता और डॉग स्क्वायड मौके पर पहुंची। पुलिस ने IPC की धारा 506, 507 में केस दर्ज कर जांच शुरू कर दी है।
पुलिस के मुताबिक, पीसीआर -11 इंचार्ज हैड कॉन्स्टेबल संदीप कुमार को एयरलाइन्स कंपनी स्पाइसजेट के लीगल जनरल मैनेजर विजय राय ने बताया कि उनके कार्यालय के लैंड लाइन फोन पर एक व्यक्ति ने कॉल कर कहा है कि उनके कार्यालय में बम लगा दिया है। यह बम जल्द ही ब्लास्ट हो जाएगा। इस पर वह मौके पर पहुंचे। पुलिस बम निरोधक दस्ते व डॉग स्क्वायड लेकर मौके पर पहुंची। बिल्डिंग को खाली कराया और जांच शुरू कर दी।
करीब 2 घंटे तक चले सर्च ऑपरेशन के बाद यहां कोई बम नहीं मिला। इस मामले में कंपनी के वरिष्ठ अधिकारियों को शिकायत देने के लिए कहा गया, लेकिन उन्होंने कोई लिखित शिकायत थाने में नहीं दी। इसके बाद पुलिस ने हैड कॉन्स्टेबल संदीप कुमार की शिकायत पर केस दर्ज कर लिया है। पुलिस मामले की जांच कर रही है।